Diskusia k Wikipédii:Obrázky týždňa

message: 1. Navrhovaný obrázok nesmie mať nedoriešené autorské práva a nesmie sa nachádzať v procese hlasovania o zmazaní
*Do zátvorky za touto vetou možno uviesť slovný odkaz na commons.
** Súhlasím.
3. Obrázok by mal mať priaznivý pomer strán a jeho dĺžka by mala dosahovať aspoň 300 px
*Veľkosť obrázka je momentálne nastavená na 275px. Nestačí to?
** Momentálne áno, ale v budúcnosti sa to možno bude meniť... navrhujem nechať túto otázku otvorenú aspoň do zmeny hlavnej stránky, čiže kým nebude definitívne rozhodnuté o šírke "chlievika" na obrázok.
4. Obrázok by mal sprevádzať výstižný a primerane dlhý popis, tzn. nie príliš krátky (1-2 slová), ale nie dlhší ako dve vety
* Ja navrhujem minimálne dve zložené (zložené cháp v gramatickom slova zmysle) vety a maximálne štyri vety.
** Štyri vety budiš, ale existujú obrázky, ktorým na popis stačí len jedna rozvinutá veta. A zase pri dlhom rozpisovaní sa môže stať, že to bude už dlhšie ako článok týždňa.
5. Popis obrázka by mal ukazovať na už existujúci článok o zobrazenom objekte
* Ten už existujúci článok by nemal byť výhonkom.--MichalT 13:58, 8. júl 2009 (UTC)
** Alebo aspoň nie jendovetovým výhonkom (na slušnom viacvetovom výhonku s obrázkom nevidím nič zlé).--Eryn Blaireová 15:23, 12. júl 2009 (UTC)
thread_title:  Čo by bolo dobré dodržiavať 

message: Mám pochybnosť o kvalite obrázku v časti chémia kryštalická štruktúra oxidu vápenatého. V kvalite v tom zmysle, že obrázok je príliš primitívny na to, aby mohol vystupovať ako obrázok týždňa. Ak nebude žiadna odozva na tieto slová, tak ho zo zoznamu vyhodím. Mimochodom, ak má niekto námietky voči iným obrázkom, je tu priestor na to, aby ich vzniesol.--MichalT 11:35, 25. júl 2009 (UTC)
replies: text: Ten obrázok som vybral ja, ako pokus doplniť obrázky aj z iných oborov. Môžeš ho odstrániť, ja skúsim ešte popridávať ďalšie. --Andrej  (d) 12:22, 25. júl 2009 (UTC)
thread_title:  Kvalita obrázkov 

message: Chcela by som poprosiť redaktorov, aby sa pri pridávaní nových návrhov zamerali skôr na "neobjavené" pekné obrázky. Na také, ktoré už neboli vystavené niekde inde, napr. na Commons alebo na anglickej Wikipédii. Zvlášť by sme sa mohli vyvarovať tých, čo už boli vystavené viac ako raz. Portály, či už naše alebo cudzojazyčné, nie sú problémom. Ale podľa mňa nemá význam opakovane vystavovať niečo, čo svietilo už x-krát na každej hlavnej stránke okrem slovenskej Wiki.--Eryn Blaireová 18:49, 28. júl 2009 (UTC)
replies: text: Prečo to nemá význam? Predpokladáš, že by bolo priveľa takých ľudí, ktorí by náš obrázok týždňa videli už na inej Wikipédii? Ak áno, tak to evidečne len ťažko podoprieš. Ak Ti však ide o originalitu, to chápem. Robiť však z toho pravidlo, s tým nesúhlasím. Ďalšia vec je, ako si mám byť pri vyberaní obrázkov istý, že sú „neobjavené“?--MichalT 20:01, 28. júl 2009 (UTC)
replies: text: :Áno, tie najlepšie obrázky už určite veľa ľudí videlo. Je lepšie byť originálnym, veď asi aj preto sa v poslednom čase toľko podporuje písanie vlastných pôvodných článkov oproti prekladom z iných wiki. Na obrázku myslím býva vždy napísané, kedy a kde bol vystavený (ak bol) - a má tam takú tú hviezdu. Určite je však ešte veľa kvalitných obrázkov, ktoré zatiaľ nikde vystavené neboli. To sú tie "neobjavené".--Eryn Blaireová 20:38, 28. júl 2009 (UTC)
replies: text: ::Jednoznačne takéto pravidlo nepodporujem. Originalita je fajn, ale nestaval by som ju nadovšetko, v zásade sa mi to zdá byť zbytočné obmedzenie. Sú tam pekné obrázky a toto je akoby zúženie zorného poľa. Vôbec by som to neprirovanával k prekladaniu článkov. Je iné ukázať niekomu pekný obrázok, ktorý nafotil nejaký fotograf a iné prekladať niečie myšlienky alebo nepodarený článok. Je rozdiel vybrať z kopy fotiek nejaké pekné a vybrať z 20 strán textu 2 múdre vety.--Pelex 20:55, 28. júl 2009 (UTC)
thread_title:  Návrh na ďalšie pravidlo 

message: Bolo by vhodné dávať pozor pri texte, aby to nebolo ako teraz. Z 9 slov 1 preklep, 1 RS (hoci článok existuje) a 1 červený odkaz.--Lalina (diskusia) 15:43, 25. január 2016 (UTC)
replies: text: Lalina, nič v zlom, ale aj tu, ako na celej wiki platí to, o čom hovorí šablóna ... Keďže sa do systematickej prípravy tých obrázkov nikto moc nehrnie, robí to, kto vie (a ako vie). Osobne, keď nejaký dávam, snažím sa text formulovať čo najprecíznejšie a kontrolovať ho po sebe (takže ide spolu s výberom vhodného obrázka o časovo dosť náročnú aktivitu), no nikdy nezaškodí, keď tam existuje nejaká aktívna krížová kontrola. --Teslaton (diskusia) 16:30, 25. január 2016 (UTC)
replies: text: :Keby som ho našla, tak ho opravím a nevypisujem sem.--Lalina (diskusia) 16:38, 25. január 2016 (UTC)
replies: text: :: To od letitého redaktora chápem snáď až ako výhovorku...  Keď už nijak inak (naslepo; preklik z archívu a zobrazenie použitých šablón; ...), tak cez praobyčajné fulltextové vyhľadávanie pomocou úryvku textu z popisu tú šablónu s vysokou pravdepodobnosťou úspechu nájdeš:  (hneď prvý výskyt). --Teslaton (diskusia) 16:44, 25. január 2016 (UTC)
replies: text: :::Cez archív mi to nešlo a ten fulltext ma nenapol. Vďaka.--Lalina (diskusia) 16:58, 25. január 2016 (UTC)
replies: text: :::: V pohode, akurát maj na pamäti, že treba prepnúť na hľadanie vo všetkých stránkach. Štandardne to prehľadáva len hlavný NS, takže by ti to našlo akurát výskyt na Hlavnej stránke. --Teslaton (diskusia) 17:04, 25. január 2016 (UTC)
thread_title:  Text 

message: Ahojte. Keďže obrázky týždňa v tomto roku zatiaľ zostávajú záležitosťou iba dvoch redaktorov, ktorí sa tematicky navyše sčasti prekrývajú, chcela by som povzbudiť aj ďalších redaktorov k ich tvorbe. Dlhodobo napríklad pozorujem na sk wiki nedostatok obrázkov týždňa na tieto témy: 
* Ľudia v každej podobe, napríklad významné osobnosti, osoby pri výkone (zaujímavých) povolaní (najlepšie netechnických, lebo technické máme), športovci v akcii, osoby v tradičných odevoch, pri kultúrnych, náboženských zvykoch 
* Zábery mikroskopom na čokoľvek 
* Bezstavovce, huby a podobné menej známe a obľubované, i keď preto nie nutne škaredé organizmy. A ak to už musia byť stavovce, tak nie psovité, medveďovité a mačkovité šelmy, tých už bolo plno. 
* Umelecké diela, obrazy aj sochy, najmä tie bez nekresťanskej tematiky 
* Fotografie a maľby historických udalostí 
* Počítačová grafika a animácie 
* Netechnické predmety – (staré) pracovné nástroje, klenoty, písomnosti, hry... 
Bonusom je, ak sa obrázky zobrazia v období, s ktorým súvisia, napríklad historické udalosti v dobe ich výročí, kultúrne zvyky v dobe ich konania, fotografie krajiny a prírody v danom ročnom období a podobne. Samozrejme, plno tém je časovo neutrálnych. Tam by malo byť jediným kritériom pre ich poradie to, že sa daná téma dávno (optimálne nikdy) medzi slovenskými obrázkami týždňa neobjavila. 
Ďalším bonusom je, ak je to niečo slovenské, pretože na iných wiki asi veľký priestor nedostávajú.--Eryn Blaireová (diskusia) 14:06, 15. marec 2022 (UTC)
replies: text: Vďaka za upriamenie pozornosti na túto záležitosť, prikladám zopár linkov, ktoré možno pomôžu:

text: * Wiki miluje pamiatky – viaceré víťazné fotky slovenských pamiatok ešte neboli použité,

text: * na Commons:

text: ** Picture of the Year,

text: ** Quality images, Featured pictures, Valued images – veľký tematický výber podľa kategórií,

text: * Meninový kalendár Aktualít.sk – okrem známych sviatkov a pamätných dní obsahuje rôzne menej známe medzinárodné, svetové a európske dni, čo sa hodí pri snahe kombinovať obrázky s aktuálnym dátumom. Lišiak(diskusia) 14:46, 15. marec 2022 (UTC)
replies: text: :Skúsim sa k tomu za pár týždňov dostať.--Jetam2 (diskusia) 15:25, 15. marec 2022 (UTC)
thread_title:  Námety na dosiahnutie pestrosti